विष्णुस्मृतिः/चतुर्नवतितमोऽध्यायः
गृही वलीपलितदर्शने वनाश्रयो भवेत् । । ९४.१  । ।

अपत्यस्य चापत्यदर्शने वा  । । ९४.२  । ।

पुत्रेषु भार्यां निक्षिप्य तयानुग्म्यमानो वा  । । ९४.३  । ।

तत्राप्यग्नीनुपचरेत् । । ९४.४  । ।

अफालकृष्टेन पञ्च यज्ञान्न हापयेत् । । ९४.५  । ।

स्वाध्यायं च न जह्यात् । । ९४.६  । ।

ब्रह्मचर्यं पालयेत् । । ९४.७  । ।

चर्मचीरवासाः स्यात् । । ९४.८  । ।

जटाश्मश्रुलोमनखांश्च बिभृयात् । । ९४.९  । ।

त्रिषवणस्नायी स्यात् । । ९४.१०  । ।

कपोतवृत्तिर्मासनिचयः संवत्सरनिचयो वा  । । ९४.११  । ।

संवत्सरनिचयी पूर्वनिचितं आश्वयुज्यां जह्यात् । । ९४.१२  । ।

ग्रामादाहृत्य वाश्नीयादष्टौ ग्रासान्वने वसन्  ।
पुटेनैव पलाशेन पाणिना शकलेन वा   । । ९४.१३  । ।